Husan Yoʻldoshev. Husan Yoʻldoshev (1916-yil 21-fevral, Boʻyrabozor qishlogʻi, Asaka tumani, Margʻilon uyezdi, Turkiston general-gubernatorligi, Rossiya imperiyasi — ?) — sovet davlat va jamoat arbobi, qishloq xoʻjaligi tashkilotchisi, Sotsialistik Mehnat Qahramoni (1965). Tarjimayi holi. Husan Yoʻldoshev 1916-yil 21-fevral Margʻilon uyezdi, Asaka tumani, Boʻyrabozor qishlogʻida tavallud topgan. Millati oʻzbek. 1943-yildan KPSS aʼzosi. 1930—1932-yillari Andijon viloyati, Lenin tumani Chapayev nomidagi kolxoz kotibi, 1934—1935-yillari Andijon tumani pillachilik boshqarmasi agrotexnigi boʻlib ishlagan. 1932—1933-yillarda Andijon viloyati qishloq xoʻjaligi texnikumida, 1934-yil yanvaridan [[1934-yil] dekabrgacha [[Andijon shahri|Andijon shahridagi]] sovet partiya maktabida oʻqigan. [[1936]]-[[1937]]-yillarda [[Asaka tumani|Lenin tumani]] ijroiya qoʻmitasida instruktor lavozimida faoliyat koʻrsatgan. [[1937|1937-yilda]] harbiy xizmatga safarbar etilib, [[1940|1940-yilda]] harbiy xizmatni oʻtab qaytadi. Qisqa vaqt ichida, yaʼni [[1941-yil]] [[yanvar]]-[[iyul]] oylarida [[Asaka tumani|Lenin tumani]] pillachilik boʻlim mudiri sifatida ishlaydi. [[1941-yil]] [[iyul]]-[[noyabr]] oylarida gʻarbiy frontda 154-oʻqchi polk katta serjanti vazifasida harbiy xizmatni oʻtagan. [[1941]]—[[1943]]-yillari [[Asaka tumani|Lenin tumani]] komsomol kotibi, [[1943]]—[[1946]]-yillarda [[Andijon viloyati]] pillachilik boshqarmasi boshligʻi oʻrinbosari, [[1946]]—[[1949]]-yillari boshqarma boshligʻi boʻlib ishlagan. [[Oʻzbekiston Kommunistik partiyasi|Oʻzbekiston Kompartiyasi]] [[Oltinkoʻl tumani|Oltinkoʻl]] (1949—1954), [[Chinobod tumani|Chinobod]] (1954—1957), [[Voroshilov tumani|Voroshilov]] (1957—1961) [[Voroshilov tumani|Ilich]] (1961—1963) tumanlari partiya qoʻmitalarining birinchi kotibi, [[Qoʻrgʻontepa tumani|Qoʻrgʻontepa]] kolxoz-sovxoz ishlab chiqarish boshqarmasi boshligʻi, [[1964|1964-yildan]] esa [[Namangan viloyati]], [[Mingbuloq tumani|Zadaryo tumani]] ijroiya qoʻmitasining raisi boʻlib ishlagan. 4—5-chaqiriq [[Oʻzbekiston SSR Oliy Soveti]] deputati ([[1955]]—[[1962]]). Keyingi taqdiri nomaʼlum. Mukofotlari. Yoʻldoshev [[Sotsialistik Mehnat Qahramoni]] ([[1965]], ayrim manbalarda [[1957-yil]]), [[Lenin ordeni]], [[Mehnat Qizil Bayroq ordeni]], „Hurmat Belgisi“ ordeni, [[„Jasorat uchun“ medali (SSSR)|„Jasurlik uchun“ medali]] ([[1947]]) bilan taqdirlangan. Manbalar. [[Turkum:Andijon viloyatida tugʻilganlar]]